Sardeg

Iaith Romáwns a siaredir ar ynys Sardinia yw Sardeg. Gwelir weithiau Sardineg yn y Gymraeg. Dyma'r iaith â'r pellter ffonolegol lleiaf o'r Lladin.[angen ffynhonnell] Siaredir Sardeg yn y rhan fwyaf o'r ynys, ond gwelir bod Catalaneg yn iaith hanesyddol a lleiafrifol o fewn dinas Alghero yng ngogledd orllewin yr ynys. Yn rhai o'r ynysoedd bychain i'r gorllewin, yn nhalaith Carbonia-Iglesias, siaredir Tabarchino, tafodiaith Ligwriaidd. Mae tua 80% o drigolion Sardinia yn deall Sardeg ac mae'n well gan rhwng 65 a 70% ei ddefnyddio ond ceir gostyngiad yn ei defnydd ymysg cenedlaethau iau.